b'\n_START_ARTICLE_\nEMA 2018\n_START_PARAGRAPH_\nEMA 2018 je bil 23. izbor slovenskega predstavnika na Pesmi Evrovizije. Predizbor je potekal 17., finale pa 24. februarja 2018, oba v studiu 1 Televizije Slovenija._NEWLINE_Predizbor je vodil Vid Vali\xc4\x8d, v finalu pa se mu je pridru\xc5\xbeila Raiven. V finalu se je med samim festivalom iz zaodrja ogla\xc5\xa1ala Andrea Andrassy, po finalu pa je sledila posebna oddaja Zakulisje Eme 2018 z Nejcem \xc5\xa0mitom._NEWLINE_Izbrana je bila Lea Sirk s pesmijo Hvala, ne!.'